ito ang kasaysayang kaniyang naringig at kahit mga salisalita lamang yaon bulungbulungan ay inaari na niyang totoo dahil sa sama ng kaniyang loob at nagpapaalaala pa sa kaniya ng ilang gayon ding pangyayari. ang paghahangad na mabuhay ng malaya at ilang balak na hindi pa lubos na yari ay nakapag udyok sa kaniyang ipatuloy ang balak na tumungo sa hongkong. kung doon dinadala ng mga corporacion ang lahat ng kanilang salapi ay dapat na lumakad na mabuti ang pangangalakal doon at maaaring siyay yumaman. ibig kong maging malaya, mabuhay ng malaya!. inabot siya ng gabi sa paglilibot sa. fernando, at sa dahilang hindi makatagpo ng isang kaibigang mangdaragat ay nagpatuloy nang umuwi. at sapagkat maganda ang gabi at ang buwan ay kumikinang sa langit na binibigyan ng anyong kahariang makababalaghan ng mga hada ang maralitang siyudad, ay tumungo sa periya.